Referat fra bestyrelsesmøde d. 4. dec. 2021

## Forventningsafstemning:

Hvad ønsker vi for foreningen?  
Have fokus på det sociale og holde arrangementer rundt i landet for at samle folk alle steder fra. Være hjælpsomme ved arrangementer og fejre hinandens sejre.

Hvad forventer vi af hinanden?  
Vi skal kunne give hinanden opgaver som hver enkelt person kan have ansvar for og følge til dørs. Hvis ikke det er muligt skal der gives besked. Så andre kan hjælpe til.

Hvordan kommunikerer vi bedst?  
Vi kommunikerer over vores Facebookgruppe. Man kan give sin mening til kende ved blot at like et opslag. Hvis der er enkelte personer i bestyrelsen som skal løse en opgave sammen, er det helt fint de tager samtaler indbyrdes. Alle behøver ikke at inddrages i alle beslutninger.

Hvor meget mandat har man til at træffe beslutninger selv? Skal alt vendes i plenum?  
Hvis man er blevet tildelt en opgave, kan man sagtens arbejde med opgaven uden at holde de resterende konstant orienterede. De overordnede linjer skal alle naturligvis være orienterede om og vi sørger for at holde status via Facebook og på møderne.

## Løbende opgaver:

Hjemmeside  
Årshjul, resultater, opdatering med billeder, upload referat, muligt med resultater fra dyrskuer. Måske en stafet med små historier i hverdagen fra skuer og lign. Vi ønsker at der skal være mere liv på hjemmesiden – gerne i form af hverdagsbilleder og/eller små historier fra vores medlemmer.

Mail  
To medlemmer har opgaven med at sørge for at besvare mails. Hvis der er spørgsmål som kræver uddybning, kan det tages på et bestyrelsesmøde. Hvis man kommer ind og kigger og ikke kan svare på det, skal det markers som ulæst. Så andre kan se at det ikke er behandlet.

Facebook  
Der oprettes en MHDK-profil som ligger opslag op foreningens side. Vi lukker for kommentarer fremadrettet. Medlemmer kan henvende sig via mail eller på messenger til den nye Facebook-profil. Man svarer altid via MHDK’s profil, når man skriver på siden. Det betyder også, man svarer professionelt på vegne af bestyrelsen. Anvender man sin egen profil, er det som privatperson og det kan ske på øvrige grupper eller tråde.

Hingsteliste  
På hingstelisten må folk selv bestemme hvilket billede der er på hingstelisten.  
Som standard bliver det foreningens billeder, men man kan sagtens selv indsende sit eget billede, hvis man ønsker dette. Hingstelisten er for alle EU godkendte hingste som opfylder vores kåringskrav. Vi sørger for at opdatere med de hingste, som mangler.

Resultater  
Vi laver en mere overskuelig samling af resultater og får opdateret med dem, som mangler.

Aktivitetsudvalg  
Der er et ønske om at lave nogle mere lokale arrangementer – af mere social karakter. Vi finder lokale kræfter i de tre landsdele og er bindeled på de ting, der skal arrangeres. Det kan være føl-tur, aktivitetsdage, træningsdage eller bare hygge-komsammen. Vi skal undersøge hvad vi må i forhold til ikke-medlemmer, da vi ønsker at lave disse arrangementer åbne for evt. nye interesserede.

Regnskab  
Vi skal have et endeligt regnskab klar til godkendelse på den ekstraordinære generalforsamling. Adresse, nem-id mv. skal opdateres.

## Årshjul:

Kåring  
Vi arbejder på at afholde kåring på Fyn d. sidste weekend i april. Forsøger at booke sted og dommere allerede nu. Flertallet i bestyrelsen ønsker at der skal afholdes nogle stævneklasser i forbindelse med kåringen og at plagene derfor ikke kan stilles i denne omgang. Det vil give bedre forhold for vores stævneengagerede og sikre større tilslutning til vores føl- og plagskue.

Kun kåring med stævneklasser ca. 5 stævneklasser.

Liberty

Solid

Multicolor

Springklasse

Mønstringsklasse

Aldersfordeling af klasser..

Under 12 12-18 18 Over

Dyrskuer  
Opdatere datoer på hjemmesiden. Finde racerepræsentanter.

Føl- og plagskue  
Skal holdes på Sjælland, første weekend i august. Der tilbydes stævneklasser.

Stævner?  
I forbindelse med kåring og plagskue..

Internationalt show?  
Undersøge mulighederne for at samarbejde med eksterne parter om at afvikle to shows.

Clinic/kurser?  
Ønske om at få Cedric til Danmark i foråret og avlskursus med Per Springborg i efteråret – evt. sammen med noget fællesspisning. Der tages kontakt til de to herrer.

Generalforsamling  
Ekstra ordinær generalforsamling i slut feb. med henblik på at vedtage nye vedtægter.

Hingstekåring og VM  
Pia og Niels arbejder med hingstekåring.  
Finder en tovholder for VM i Herning.

## Udvalg vedr. nye vedtægter:

Hvem sidder med?  
Kelly og Helle har meldt sig. Jill H og Jill P sidder med. Vi ønsker at inkludere en mere, som vi vel kontakte. Øvrige medlemmer kan stadig melde sig på banen.

Udkast fra Steen  
Vi kontakter Steen og får ham til at komme med et udkast til næste bestyrelsesmøde, hvor han kan komme og fremlægge det til bestyrelsen. Herfra arbejder udvalget videre frem mod den ekstraordinære generalforsamling.

Vi ser om vi kan inddrage de forslag til ændringer, som kom til dette års generalforsamling. Det bliver nok svært at få det hele med, men vi må komme med et godt udkast.

Udvalget og Steen for lavet et samlet sæt vedtægter som skal stemmes om til ekstraordinær generalforsamling.

## Diverse:

Fogedretssag  
Vi sørger for at få lukket sagen. Vi har brug for nem-id til at logge ind men to medlemmer sørger for at fikse det snarest.

Kåring af knabstrupper  
Spørgsmål vedr. kåring af KNN. Den har fuld stamtavle og holder mål. Den kan stilles til kåring til foråret.

Næste bestyrelsesmøde  
Vi kontakter Steen og regner med at mødes i starten af jan.

Tøj  
Vi skal have købt noget tøj til dem som repræsentere foreningen udad til.

Pokal  
Vi indkøber en ny vandrepokal. Der skal gives erstatningspokal for vandrepokal.

Præmier  
Vi fortsætter med at bestille i England og ser om vi kan forhandle os til noget rabat.